Document ID: 31999D0292

ΑΠΟΦΑΣΗ ΤΗΣ ΕΠΙΤΡΟΠΗΣ
της 29ης Απριλίου 1999
για τροποποίηση της απόφασης 1999/212/ΕΚ για ορισμένα μέτρα πρόληψης της μετάδοσης του ιού του αφθώδους πυρετού από την Αλγερία, το Μαρόκο και την Τυνησία στην επικράτεια της Ευρωπαϊκής Κοινότητας
[κοινοποιηθείσα υπό τον αριθμό Ε(1999) 1118]
(Κείμενο που παρουσιάζει ενδιαφέρον για τον ΕΟΧ)
(1999/292/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 6,
Εκτιμώντας:
(1) ότι επιβεβαιώθηκε η παρουσία αφθώδους πυρετού στο ζωικό κεφάλαιο της Αλγερίας, του Μαρόκου και της Τυνησίας· ότι ως εκ τούτου η Επιτροπή εξέδωσε την απόφαση 1999/212/ΕΚ(2) για όρισμένα μέτρα πρόληψης της μετάδοσης του ιού του αφθώδους πυρετού από την Αλγερία, το Μαρόκο και την Τυνησία στην επικράτεια της Ευρωπαϊκής Κοινότητας·
(2) ότι σύμφωνα με το άρθρο 4 της ανωτέρω αποφάσεως, τα μέτρα πρέπει να επανεξετάζονται υπό το φως της εξέλιξης της ασθένειας·
(3) ότι η κατάσταση από πλευράς ασθένειας στις επίμαχες τρίτες χώρες δεν επιτρέπει την ανάκληση των μέτρων· ότι ως εκ τούτου θα πρέπει να παραταθεί επί τρίμηνο το χρονικό διάστημα ισχύος των μέτρων αυτών·
(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 4 της απόφασης 1999/212/ΕΚ της Επιτροπής, η ημερομηνία "30 Απριλίου 1999" αντικαθίσταται από "31 Ιουλίου 1999".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 29 Απριλίου 1999.

Labels: 3
0
18
6